钦定古今图书集成/明伦汇编/闺媛典/第212卷 > 黎丁泰后妻吴氏
## 钦定古今图书集成/明伦汇编/闺媛典/第212卷 > 黎丁泰后妻吴氏

按《电白县志》：“吴氏，贡士黎丁泰后妻。泰前妻亦吴氏。
性刚正，夫偶嘲之，正色云：‘语言凌辱，甚于芒刺’。白于
姑，求去，姑不许，乃于母家筑室自居，誓不相见。止生
一女，姑抚之，夫再四悔悟，迎之不回，不得已再娶，吴
氏犹虚位以待。前女适贡士张廷祥，时归省其母，见女不见婿，事姑甚孝，生辰令节，身虽不归，甘旨不缺。”
年五十有五而终，夫悔，痛迎柩归，以待同穴。泰亡后，
妻清操苦节，抚孤成人。捐产修学，至贫弗吝。有司旌
“其节。”